**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai-jogi*** | 2021. 04. | ……………………………..  dr. Oross József |
| ***gazdasági-pénzügyi*** | 2021.04. | ……………………………...  Zámodics Péter |

|  |  |
| --- | --- |
| **határozat-tervezet száma: 1 DB** | |
| Határozat-tervezet tárgya:  Mór Városi Önkormányzat Közbeszerzési Szabályzatának módosítása | Határozatot kapja:   * Önkormányzati Iroda – 3 példány * Pénzügyi Iroda – 1 példány * Városfejlesztési- és üzemeltetési Iroda – 1 példány * Datafly Tanácsadó és Szolgáltató Kft. – 1 példány |

**A Polgármester elé terjeszthető:**

jegyző

**A döntés indokolása:**

Mór Városi Önkormányzat Képviselő-testülete 17/2016. (I.27.) Kt. határozatával hagyta jóvá Mór Városi Önkormányzat Közbeszerzési Szabályzatát (a továbbiakban: Közbeszerzési Szabályzat), amely a 349/2017. (XI.29.), 284/2018 (VIII. 29.) és 108/2019. (III.27.) Kt. határozatokkal módosításra került.

A Polgármesteri Hivatal szervezeti struktúrájának változása nyomán a Közbeszerzési Szabályzat módosításra szorul. Ennek kapcsán felkértük az Önkormányzat 2021. évi közbeszerzési szaktanácsadási feladatait ellátó DATAFLY Tanácsadó és Szolgáltató Kft.-t, hogy a Közbeszerzésekről szóló 2015. évi CXLIII törvény (Kbt.) és az ahhoz kapcsolódó jogszabályok 2021. évi módosításai, valamint a közbeszerzési gyakorlat fejlődésének tükrében tekintse át a szabályozást, és tegyen javaslatokat az esetleges változtatásokra, pontosításokra. A közbeszerzési tanácsadó és a Hivatal által javasolt módosításokat a határozat-tervezet és annak melléklete tartalmazza.

**Mór Városi Önkormányzat Képviselő-testületének**

**…/2021. (IV.30.) határozata**

**Mór Városi Önkormányzat Közbeszerzési Szabályzatának módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat Képviselő-testületének 17/2016. (I.27.) Kt. határozatával jóváhagyott, és a 349/2017. (XI.29.), 284/2018. (VIII. 29.). valamint 108/2019. (III.27.) Kt. határozataival módosított Közbeszerzési Szabályzatát (Közbeszerzési Szabályzat) 2021. május 1-jei hatállyal az alábbiak szerint módosítom:

1. A Közbeszerzési Szabályzat II.1./ pontja az alábbiak szerint módosul:

„II.1./ Az Önkormányzati Iroda – a Városfejlesztési és -üzemeltetési Iroda, valamint a Pénzügyi Iroda közreműködésével – minden évben a márciusi soros képviselő-testületi ülésre elkészíti a tárgyévre vonatkozó éves összesített közbeszerzési tervet (2. számú melléklet).”

A közbeszerzési tervben fel kell tüntetni:

1. ajánlatkérő nevét és a tervezéssel érintett időszakot,
2. a tervezett közbeszerzés tárgyát, mennyiségét
3. irányadó eljárásrendet,
4. a tervezett eljárás típusát,
5. a tervezett eljárás időbeli ütemezését (megindításának, valamint a szerződés teljesítésének várható időpontját).

2. A Közbeszerzési Szabályzat II.3./ pontjának utolsó mondata az alábbi szerint módosul:

„Erre irányuló kérés esetén, a Közbeszerzési Hatóságnak, illetve az illetékes ellenőrző szerveknek történő megküldése az ÖnkormányzatiIroda vagy az Önkormányzat által megbízott személy vagy szervezet feladata.”

3. A Közbeszerzési Szabályzat IV.1./ pontjának első francia bekezdése az alábbi szerint módosul:

* „az **Önkormányzati Iroda** vezetője, aki egyben a munkacsoport vezetője”

4. A Közbeszerzési Szabályzat V.3/ pontja az alábbiak szerint módosul:

„V.3./ A nettó 15 millió Ft becsült értéket meghaladó értékű közbeszerzések esetén a Kbt. 27. § (4) bekezdése szerinti bírálóbizottság feladatait a Jegyző, a pénzügyi irodavezető és a közbeszerzés jellegétől függően infrastrukturális (építési) beruházások esetén a városfejlesztési/műszaki ügyintéző, más speciális szakértelmet igénylő beruházások esetén a jegyző által kijelölt személy látja el, a Képviselő-testület pedig dönt a közbeszerzési eljárás megindításáról, jóváhagyja a felhívást és a szerződés-tervezetet, meghatározza az egyes beszerzések pénzügyi fedezetét, dönt az eljárási rezsimről és az eljárás fajtájáról, valamint adott esetben meghatározza az ajánlattételre felhívandó gazdasági szereplőket, jóváhagyja a felhívás és a közbeszerzési dokumentumok esetleges módosítását és meghozza az eljárást lezáró (illetve adott esetben a közbenső) döntést. Amennyiben bármely bírálóbizottsági tag feladatait tartós akadályoztatása miatt nem tudja ellátni, a kieső tag helyettesítéséről a Jegyző dönt. A Jegyzőt távolléte vagy akadályoztatása esetén az Aljegyző helyettesíti.”

5. A Közbeszerzési Szabályzat VI.1./ pontjának negyedik francia bekezdése az alábbi módon egészül ki:

* „a nettó 15 millió Ft értékhatárt meghaladó értékű közbeszerzések esetében ajánlatkérőként dönt a közbeszerzési eljárás megindításáról, jóváhagyja a felhívást és a szerződés-tervezetet, meghatározza az egyes beszerzések pénzügyi fedezetét, dönt az eljárási rezsimről és az eljárás fajtájáról, valamint adott esetben meghatározza az ajánlattételre felhívandó gazdasági szereplőket.

A képviselő-testület a Bírálóbizottság döntési javaslatát a Pénzügyi Bizottság véleményezését követően testületi ülés keretében vitatja meg. A testület a döntését – az előterjesztett javaslat elfogadásával, módosításával, újra tárgyalásával – határozat formájában hozza meg, melynek tartalmaznia kell:

- az eljárás eredményének, eredménytelenségének megállapítását, indoklással együtt,

- érvénytelen ajánlatok, kizárt ajánlattevők megállapítását indoklással együtt,

- érvényes ajánlatok megállapítását indoklással együtt,

- nyertes ajánlattevő nevét, székhelyét, ellenszolgáltatás összegét,

szerződéskötés várható időpontját, a szerződés aláírásáért felelős személyként a Polgármestert és Jegyzőt.”

6. A Közbeszerzési Szabályzat VI.9./ pont első bekezdésének e) illetve h) alpontjai az alábbiak szerint módosulnak, illetve a bekezdés az alábbi i) ponttal egészül ki:

1. gondoskodik - együttműködve az Önkormányzati Iroda vezetőjével - az ajánlattevői kérdések megválaszolásáról (a műszaki tartalmat érintő kérdések megválaszolása ajánlatkérő feladatát képezi)
2. gondoskodik a Kbt. 71. §-ának megfelelően a hiánypótlási felhívás megküldéséről és felvilágosítás kéréséről, számítási hiba javítására való felhívásról, valamint kiegészítő tájékoztatás nyújtásáról (a műszaki tartalmat érintő kérdések megválaszolása ajánlatkérő feladatát képezi),
3. gondoskodik a Kbt. 72. §-ának megfelelően árindokoláskérés megküldéséről

7. A Közbeszerzési Szabályzat VIII.5./ pontja az alábbi módon módosul:

„VIII.5./ A képviselő-testület minden év legkésőbb május 31. napjáig beszámoló keretében ellenőrzi az előző évre jóváhagyott összesített közbeszerzési terv teljesítését. A beszámolót az Önkormányzati Iroda - a Városfejlesztési és –üzemeltetési Iroda, valamint a Pénzügyi Iroda közreműködésével - készíti el.”

8. A Közbeszerzési Szabályzat IX.1./ pontjának első francia bekezdése az alábbi módon módosul:

* „A közbeszerzési eljárás dokumentálásával kapcsolatos feladatokat az **Önkormányzati** Irodakoordinálja és látja el.”

9. A Közbeszerzési Szabályzat IX.2./ pont ötödik francia bekezdése törlésre kerül.

10. A Közbeszerzési Szabályzat IX.2./ pont hatodik francia bekezdése 2021. július 1-én hatályát veszti.

11. A Közbeszerzési Szabályzat 1. számú melléklete jelen határozat mellékletének megfelelően módosul.

12. A Közbeszerzési Szabályzat 3. számú melléklete törlésre kerül.

13. A módosítás a Közbeszerzési Szabályzat egyéb rendelkezéseit nem érinti.

Határidő: 2021.05.01.

Felelős: jegyző (Önkormányzati Iroda)

Fenyves Péter Dr. Taba Nikoletta

polgármester jegyző

/2021. (IV.30.) határozat melléklete

**Összeférhetetlenségi és titoktartási nyilatkozat**

Alulírott, mint az ajánlatkérő nevében eljáró személy, illetve a Kbt. 27. § (4) bekezdése szerint alakított Bírálóbizottság tagja,ajánlatkérő által fenti tárgyú közbeszerzési eljárással kapcsolatban kijelentem, hogy velem szemben a közbeszerzésekről szóló 2015. évi CXLIII. törvény (a továbbiakban: Kbt.) 25. §-ában foglalt kizáró körülmények, összeférhetetlenségi okok nem állnak fenn.

Egyúttal kijelentem, hogy a fenti közbeszerzési eljárás során tudomásomra jutott, a közbeszerzésekről szóló 2015. évi CXLIII. törvény 44. §-ának (1) bekezdésében és az üzleti titok védelméről szóló 2018. évi LIV. törvény 1. § (1)-(2) bekezdésében így meghatározott üzleti titkot megőrzöm.

Kötelezettséget vállalok továbbá arra, hogy a Bírálóbizottság munkáját és a döntéshozó döntésének előkészítését lelkiismeretesen, a szakmai tudásomnak megfelelően segítem, és tudomásul veszem, hogy a Kbt. 27. §-ában foglaltak alapján a Bírálóbizottság tagjaként a többi taggal együttesen a döntéshozó elé terjesztett javaslatok megalapozottságáért felelek.

Kelt.: Helység, Év/Hó/Nap

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bírálóbizottság tagja**